Diari Oficial de la Generalitat Valenciana


Sumari del DOGV 2567, del 11-08-1995 (1995/835786)

ORDRE de 26 d'abril de 1995, de la Conselleria d'Administració Pública per la qual s'acorda la dissolució de l'Agrupació integrada pels municipis de la Vall d'Alcalà i Vall de Gallinera (Alacant) per al manteniment en comú de la plaça de secretaria.
---------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/04/26/(2)/dof/vci/html**

### Dades del document

Número de DOGV
:   2567

Data del DOGV
:   11-08-1995

Secció del DOGV
:   DISPOSICIONS GENERALS

Número del document
:   1995/835786


Data del document
:   26-04-1995

Organisme emissor
:   Conselleria d'Administració Pública

Tipus de document
:   Ordre

ORDRE de 26 d'abril de 1995, de la Conselleria d'Administració Pública per la qual s'acorda la dissolució de l'Agrupació integrada pels municipis de la Vall d'Alcalà i Vall de Gallinera (Alacant) per al manteniment en comú de la plaça de secretaria.   
Els municipis de la Vall d'Alcalà i Vall de Gallinera, de la província d'Alacant, van constituir en el seu moment agrupació per al manteniment en comú de la plaça de secretaria.  
S'han produït un canvi de les circumstàncies que motivaren la constitució de l'agrupació. Per això, els ajuntaments referits adoptaren sengles acords plenaris per a dissoldre l'Agrupació amb el quòrum legal requerit, de tal manera que l'Ajuntament de Vall de Gallinera vol sol·licitar l'acumulació per a l'exercici de les funcions de secretaria mentre que l'Ajuntament de la Vall d'Alcalà estima més convenient per als seus interessos sol·licitar l'exempció de la plaça de secretaria i acollir-se als serveis prestats per la Diputació Provincial d'Alacant.  
L'expedient ha estat tramitat d'acord amb les prescripcions legals.  
Per tant, i fent ús de les facultats conferides pel Reial Decret 685/1979, de 13 de febrer, que regula les transferències d'aquestes competències, en relació amb el Decret 10/1985, de 21 de juny, de la Presidència de la Generalitat i el Decret 114/1985, de 25 de juliol, del Consell de la Generalitat Valenciana  
ORDENE:  
Article primer  
S'aprova la dissolució de l'Agrupació dels municipis de la Vall d'Alcalà i Vall de Gallinera (Alacant), per al manteniment en comú del lloc de treball de secretaria.  
Article segon  
Es remetrà còpia d'aquesta ordre a la Sotsdirecció General de la Funció Pública Local (Ministeri per a les Administracions Públiques), per a la seua publicació en el Butlletí Oficial de l'Estat.  
Les persones interessades podran interposar contra aquest Acord que posa fi a la via administrativa, després de la comunicació prèvia preceptiva al conseller d'Administració Pública que ha dictat aquesta ordre, un recurs contenciós administratiu davant la sala corresponent del Tribunal Superior de Justícia de la Comunitat Valenciana, en el termini de dos mesos comptadors des de la publicació d'aquest acord en el Diari Oficial de la Generalitat Valenciana, d'acord amb el que estableixen l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 58 i 57.2.f) (disposició addicional onze de la Llei 30/1992) de la Llei Reguladora de la Jurisdicció Contenciosa Administrativa. Tot això, sense perjudici que les persones interessades hi interposen qualsevol altre recurs que consideren oportú.  
València, 26 d'abril de l995  
El conseller d'Administració Pública,  
LUIS BERENGUER FUSTER


Còpia Permalink ELI